Aldabra-insularaj kserofitaroj

eta|220ra|Situo de Aldabra Atolo rilate al Afriko (maldekstre) kaj Madagaskaro (dekstre).
eta|220ra|Mapo de Aldabra Atolo.
La aldabra-insularaj kserofitaroj estas tersupraĵa ekoregiono el la madagaskara ekoprovinco de la afrotropisa ekozono laŭ la tipologio de la Monda Natur-Fonduso (WWF). La ekoregiono estas parto de la tutmondaj 200-unuo "sejŝelaj kaj maskarenaj humidaj arbaroj" kaj de la biodiverseco-riĉaĵejo "Madagaskaro kaj la hindoceanaj insuloj". Biome ĝi apartenas al dezertoj kaj kserofitaroj de Aldabra Insularo (Sejŝeloj) en Hinda Oceano.

 Priskribo 
Aldabra Atolo estas la plej granda leviĝita korala atolo kun areo de 450 kvadrataj kilometroj. Situanta je 1 100 da kilometroj sudokcidente de Mahé, la precipa insulo de la granitaj Sejŝeloj, ĝi estas unu el la plej izolitaj ekoregionoj en la mondo. Kvankam Aldabra Insularo estas parto de Sejŝeloj, ĝi distingiĝas per geografiaj, geologiaj kaj biologiaj diferencoj de la granitaj Sejŝeloj. Ĝi reprezentas unu el la plej maloftaj sendifektaj insulo-sistemoj de iuj ajn signifa areo en la mondo. Plie, ĝi estas unika por ne havi neniun enmetitan birdospecion.

La pluvsezono situas de novembro al aprilo; de majo al novembro estas relative seke. Okaze Aldebra Insularo estas submetita al ciklonoj.

 Flaŭro 
eta|220ra|maldekstra|Giganta aldabra testudo.
Aldabra Insularo gastigas ĉirkaŭ 180 da specioj de angiospermoj, de kiuj 20 pocentoj estas endemiaj. Multaj el tiuj plantoj estas konsiderataj esti endanĝerigataj. Mangrovoj ĉeestas ĉirkaŭ la bordo de la laguno kaj la internaj akvejoj subtenas "herbejojn" de marherbo. Plimulto de la plej alta kalkoŝtona tereno estas kovrita de densa veprejo de Pemphis acidula (litrumacoj). En la pli malaltaj areoj, kiuj subtenas la gigantajn testudojn, vegetas miksaĵo de arbetoj, arbedoj, herboj kaj poacoj. Je la okcidenta marbordo troviĝas limigitaj areoj kie oni plantis kokosojn.

 Faŭno 
Aldabra Atolo gastigas la plej grandan populacion en la mondo, iuj 100 000 individuoj, de la giganta aldabra testudo (Dipsochelys dussumieri)  . Ne nur por tiu ĉi, sed ankaŭ por la kokosa krabo (Birgus latro), por 13 da endemiaj birdaj taksonoj (2 specioj kaj 11 subspecioj), inkluzive de la lasta neflugkapabla birdo en okcidenta Hinda Oceano, ĝi estas kriza rifuĝejo, kaj ankaŭ por esencaj martestudaj populacioj de kelonio kaj akcipitrobeka martestudo kaj por grandaj kolonioj de marbirdoj.

Du specioj de paseroformaj birdoj estas endemiaj en Aldabra Atolo:
 Aldabra drongo (Dicrurus aldabranus)
 Aldabra nesilo (Nesillas aldabrana), malkovrita en 1968 kaj nuntempe formortinta.

Krome ekzistas subspecio de Dryolimnas cuvieri, Dryolimnas cuvieri aldabranus (raledoj), kiu estas karakterizata, malsama al especio loĝanta en Madagaskaro, de la perdo de la flugkapablo.

Du specioj de kiropteroj, Paratriaenops pauliani kaj Pteropus aldabrensis, troviĝas nur en Aldabra Insularo .

 Minacoj kaj konservado 
La ekoregiono estas sendifekta kaj relative stabila. Birda Vivo Internacie situigis ĝin en grava birda areo de Sejŝeloj. En 1982, Aldabra Atolo estis signita kiel Mondan Naturheredaĵon de Unesko.

 Referencoj 

 Vidu ankaŭ 

 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono AT1301 : Aldabra-insularaj kserofitaroj (WWF)
  Aldabra-insularaj kserofitaroj (WWF-Wildworld)
  Aldabra-insularaj kserofitaroj (Wildworld) - Nacia Geografia Societo
  Aldabra-Atolo (The Encyclopedia of Earth)
  Aldabra-insularaj kserofitaroj (Globalspecies) 
  Situo de la ekoregiono : tajpu Aldabra Island xeric scrub
  Tutmondaj 200; numero 11 : Sejŝelaj kaj maskarenaj humidaj arbaroj (WWF) 
  Biodiverseco-riĉaĵejo Madagaskaro kaj la hindoceanaj insuloj (Naturprotekto Internacie) 
  Gravaj birdaj areoj de Seyŝeloj 
  Aldabra Atolo
  Assumption 
  Aldabra (Avibase)
  Sejŝeloj (UNEP) 

Kategorio:Afrotropisaj ekoregionoj
Kategorio:Dezertoj kaj kserofitaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de la Sejŝeloj
Kategorio:Insuloj en la Hinda Oceano
Kategorio:Mondaj heredaĵoj de UNESKO